27.2.2008 Den Europæiske Unions Tidende L 53/19 RÅDETS AFGØRELSE af 22. marts 2007 om indgåelse af en aftale i form af brevveksling til bekræftelse af den fælles forståelse om fornyelse og ændring af aftalen om internationalt forsknings- og udviklingssamarbejde inden for intelligente fremstillingssystemer (IMS) mellem Det Europæiske Fællesskab og Australien, Canada, EFTA-landene Norge og Schweiz, Korea, Japan og Amerikas Forenede Stater (2008/148/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 170 sammenholdt med artikel 300, stk. 2 og stk. 3, første afsnit, under henvisning til forslag fra Kommissionen, under henvisning til udtalelse fra Europa-Parlamentet (?), og ud fra følgende betragtninger: (1) Ifølge Europa-Parlamentets og Rådets afgørelse nr. 1513/ 2002/EF af 27. juni 2002 om Det Europæiske Fællesskabs sjette rammeprogram for forskning, teknologisk udvikling og demonstration som bidrag til realiseringen af det europæiske forskningsrum og til innovation (2002- 2006) (?) skal der samarbejdes internationalt inden for forskning på fremstillingsområdet. I henhold til Europa-Parlamentets og Rådets afgørelse nr. 1982/2006/EF af 18. december 2006 om Det Europæ- iske Fællesskabs syvende rammeprogram for forskning, teknologisk udvikling og demonstration (2007-2013) (?) skal det internationale samarbejde fortsætte. En aftale blev indgået i form af brevveksling om bekræftelse af den fælles forståelse af principperne for internationalt forsknings- og udviklingssamarbejde inden for intelligente fremstillingssystemer (i det følgende benævnt »IMS-aftalen«) mellem Fællesskabet og Australien, Canada, EFTA-landene Norge og Schweiz, Korea, Japan og Amerikas Forenede Stater (?). IMS-aftalen udløb i april 2005. Da den så ud til at fremme forskningen inden for intelligente fremstillings- systemer, anmodede Kommissionen om et forhandlings- mandat for at få IMS-aftalen fornyet. Ved afgørelse af 29. november 2005 bemyndigede Rådet Kommissionen til på Fællesskabets vegne at forhandle med Udtalelse af 14.12.2006 (endnu ikke offentliggjort i EUT). EFT L 232 af 29.8.2002, s. 1. Ændret ved afgørelse nr. 786/2004/EF (EUT L 138 af 30.4.2004, s. 7). EUT L 412 af 30.12.2006, s. 1. EFT L 161 af 18.6.1997, s. 2, og EFT L 151 af 7.6.2001, s. 35. Australien, Canada, EFTA-landene Norge og Schweiz, Korea, Japan og Amerikas Forenede Stater om fornyelse og ændring af IMS-aftalen. Forhandlingerne blev ført i overensstemmelse med forhand- lingsmandatet, og resultaterne er taget med i kommissoriet for det internationale samarbejde inden for intelligente fremstillingssystemer, som fastsætter rammen for samar- bejdet. Dette kommissorium er knyttet til en aftale i form af brevveksling til bekræftelse af den fælles forståelse om fornyelse og ændring af aftalen om internationalt forsk- nings- og udviklingssamarbejde inden for intelligente fremstillingssystemer (IMS) mellem Det Europæiske Fælles- skab og Australien, Canada, EFTA-landene Norge og Schweiz, Korea, Japan og Amerikas Forenede Stater (i det følgende benævnt »aftalen i form af brevveksling«). Ændringerne af den tidligere ordning vedrører styringen af IMS og budgetgennemførelsen. I IMS-kommissoriet fastslås det, at formandskabet for IMS- styringen går på skift mellem deltagerne i IMS-ordningen. For at Fællesskabet skal kunne opfylde denne forpligtelse, er det fastsat, at det skal kunne være vært for det tværregionale IMS-sekretariat i Europa. Aftalen i form af brevveksling bør godkendes — TRUFFET FØLGENDE AFGØRELSE: Artikel 1 Aftalen i form af brevveksling til bekræftelse af den fælles forståelse om fornyelse og ændring af aftalen om internationalt forsknings- og udviklingssamarbejde inden for intelligente fremstillingssystemer (IMS) mellem det Europæiske Fællesskab og Australien, Canada, EFTA-landene Norge og Schweiz, Korea, Japan og Amerikas Forenede Stater godkendes herved på vegne af Fællesskabet. Teksten til aftalen i form af brevveksling er knyttet til denne afgørelse.